OpenLLM-France/wikimedia huggingface dataset:
# McFarland (Wisconsin)

McFarland és una població dels Estats Units a l'estat de Wisconsin. Segons el cens del 2007 tenia 7.665 habitants.

## Demografia

Segons el cens del 2000, McFarland tenia 6.416 habitants, 2.434 habitatges, i 1.769 famílies. La densitat de població era de 709,8 habitants per km².
Dels 2.434 habitatges en un 41,7% hi vivien nens de menys de 18 anys, en un 60,6% hi vivien parelles casades, en un 9,4% dones solteres, i en un 27,3% no eren unitats familiars. En el 21,5% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,1.
Per edats la població es repartia de la següent manera: un 29,3% tenia menys de 18 anys, un 6% entre 18 i 24, un 32% entre 25 i 44, un 24,9% de 45 a 60 i un 7,9% 65 anys o més.
L'edat mediana era de 37 anys. Per cada 100 dones de 18 o més anys hi havia 96,2 homes.
La renda mediana per habitatge era de 62.969$ i la renda mediana per família de 71.218$. Els homes tenien una renda mediana de 43.208$ mentre que les dones 31.133$. La renda per capita de la població era de 26.625$. Aproximadament l'1,2% de les famílies i el 3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McFarland» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- McFarland». American Fact Finder. Oficina del Cens dels Estats Units, 12-01-2010.
# Newark Athlete

Newark Athlete (en català L'Atleta de Newark) és un curtmetratge mut nord-americà de 1891 dirigit i produït per William Kennedy Dickson. La pel·lícula, d'uns deu segons de durada, mostra un jove atleta fent balanceig de clubs indis. Va ser filmat al maig o juny de 1891, a l'edifici fotogràfic del Laboratori Edison, West Orange, Nova Jersey. La pel·lícula va ser feta per ser vista amb el cinetoscopi de Thomas Edison. El 2010, Newark Athlete va ser seleccionat per a la seva preservació al National Film Registry dels Estats Units per la Biblioteca del Congrés com a "important cultural, històricament o estèticament". Actualment és la pel·lícula més antiga escollida per estar al Registre.

## Referències

* ↑ «Newark athlete. No. 1». [Consulta: 7 novembre 2022].
* ↑ «Frequently Asked Questions | Film Registry | National Film Preservation Board | Programs | Library of Congress». [Consulta: 7 novembre 2022].

## Enllaços externs

* Newark Athlete a Youtube
# Ramon Rotger Moner

Ramon Rotger Moner (1910-1981) fou un metge mallorquí. Fill, germà, pare i padrí de metges, va cursar els estudis de medicina i l'especialització en cirurgia general a Madrid. En acabar, es traslladà a Mallorca, on va exercir de metge de la Casa de Socors, d'inspector mèdic de l'Institut Nacional de Previsió, de cap de grup quirúrgic de la Seguretat Social i de cap del Servei de Cirurgia de l'Hospital Provincial de Balears.
El 1944, va obrir la Clínica Rotger, de Palma, on va introduir tota una sèrie d'innovacions en els tractaments quirúrgics aplicats fins aleshores a les Illes Balears. Inicialment, amb dinou habitacions, estava situada al carrer del General Riera; en 1963 es va ampliar fins a setanta habitacions. Posteriorment, en 1991, es va traslladar a l'edifici on fins en aquells moments havia estat ubicada la clínica Mare Nostrum.
En 1951 va fundar la primera entitat d'assegurances mèdiques de Mallorca, coneguda amb el nom de Médica Mallorca. Així mateix, va ser soci fundador i membre del primer Consell d'Administració de l'Igualatorio Médico Balear (IMECO). El 2004 va rebre a títol pòstum el Premi Ramon Llull.
# Varà arborícola tacat

El varà arborícola tacat (Varanus timorensis) és una espècie de sauròpsid (rèptil) escatós de la família dels varànids. És un petit llangardaix natiu de les illes de Timor occidental oriental.

## Nomenclatura

La nomenclatura d'aquesta espècie de varà, Varanus scalaris, ha anat canviant repetidament al llarg dels anys. Mertens (1941, 1942b, 1942d) el va descriure com a subespècie de Varanus timorensis; simultàniament ell va descriure Varanus timorensis similis com una altra subespècie (Mertens, 1958). Storr (1980) reuní les dues subespècies d'Austràlia occidental sota el nom Varanus timorensis scalaris. L'any 1983 aquesta subespècie van arribar a l'estatus d'espècie per Storr et al. (1983b). Wilson & Knowles (1988) també usa l'epítet específic scalaris per a tota la població del continent australià.

## Característiques

El varà arborícola tacat pertany al complex taxonòmic odatria. Generalment és des de color gris verdós fosc fins a gairebé negre. Aquesta espècie assoleix un màxim de 61 cm de llargada i pesa entre 100 i 350 grams. Es poden reconèixer grans variacions en el seu fenotip cosa que dificulta la seva taxonomia.

## Història natural

Aquests varans són animals arboris i diürns. La seva nutrició consisteix en una gran varietat d'invertebrats, a més d'altres llangardaixos. Crien de desembre a març i la seva posta és d'uns 11 ous.

## Distribució geogràfica

Es troben a les illes de Timor occidental de Savu, i de Rote, i a Timor oriental.

## En captivitat

Freqüentment es crien en captivitat i se n'importen molts. Els animals nascuts en la captivitat són molt més tranquils que els capturats en la vida silvestre. Ràpidament s'acostumen al menjar comercial de llagosts, paneroles, cucs dels escarabats de la farina i ocasionalment ratolins.

## Referències

* ↑ monitor lizards
* Cogger, H. (1967). Australian Reptiles in Colour. Sydney: A. H. & A. W. Reed, ISBN 0-589-07012-6
* King, Dennis & Green, Brian. 1999. Goannas: The Biology of Varanid Lizards. University of New South Wales Press. ISBN 0-86840-456-X
* Espècie Varanus timorensis a The Reptile Database (anglès)
* Spotted tree monitor i altres llangardaixos varans de Perhentian Islands
# Stafford (Ohio)

Stafford és una població dels Estats Units a l'estat d'Ohio. Segons el cens del 2000 tenia 86 habitants.

## Demografia

Segons el cens del 2000, Stafford tenia 86 habitants, 38 habitatges, i 25 famílies. La densitat de població era de 97,7 habitants per km².
Dels 38 habitatges en un 39,5% hi vivien nens de menys de 18 anys, en un 52,6% hi vivien parelles casades, en un 13,2% dones solteres, i en un 31,6% no eren unitats familiars. En el 28,9% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,77.
Per edats la població es repartia de la següent manera: un 26,7% tenia menys de 18 anys, un 3,5% entre 18 i 24, un 24,4% entre 25 i 44, un 30,2% de 45 a 60 i un 15,1% 65 anys o més.
L'edat mediana era de 42 anys. Per cada 100 dones de 18 o més anys hi havia 85,3 homes.
La renda mediana per habitatge era de 24.167 $ i la renda mediana per família de 22.917 $. Els homes tenien una renda mediana de 24.063 $ mentre que les dones 16.250 $. La renda per capita de la població era de 12.747 $. Aproximadament el 10% de les famílies i l'11,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stafford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Stafford». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Torre del Molí de Bítem

La Torre del Molí de Bítem és una obra del nucli de Bítem, al municipi de Tortosa declarada Bé Cultural d'Interès Nacional.

## Descripció

Es tracta d'una torre rodona de base poligonal amb una porta per accedir a l'interior d'arc rebaixat. Fou construïda amb maçoneria i a la part superior es pot veure un afegit posterior fet de maó. L'arrebossat s'ha perdut en algunes zones, a més a més hi ha una sèrie de ferros i un dipòsit que posen de manifest el seu estat de degradació.

## Història

Situada a Bítem, identificada potser amb la torre de la Merla, de planta circular. Per les seves característiques constructives probablement és una torre de molí de vent.

## Referències

* 1 2 «Torre del Molí de Bítem». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 desembre 2018].
# Trigonectes balzanii

Trigonectes balzanii és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 16 cm de longitud total.

## Distribució geogràfica

Es troba a Sud-amèrica.

## Referències

* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Perugia, A. 1891. Appunti sopra alcuni pesci sud-americani conservati nel Museo Civico di Storia Naturale di Genova. Ann. Mus. Civ. Stor. Nat. Genova (Ser. 2a) v. 10: 605-657.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* «Trigonectes balzanii». Catalogue of Life. (anglès) (anglès)
# Focus (pel·lícula)

«Focus (pel·lícula)» té aquests significats:
# Newberry (Florida)

Newberry és una població dels Estats Units a l'estat de Florida. Segons el cens del 2000 tenia 3.316 habitants.

## Demografia

Segons el cens del 2000, Newberry tenia 3.316 habitants, 1.258 habitatges, i 904 famílies. La densitat de població era de 28,5 habitants/km².
Dels 1.258 habitatges en un 35,8% hi vivien nens de menys de 18 anys, en un 51,7% hi vivien parelles casades, en un 16,6% dones solteres, i en un 28,1% no eren unitats familiars. En el 23,1% dels habitatges hi vivien persones soles el 9,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,64 i el nombre mitjà de persones que vivien en cada família era de 3,11.
Per edats la població es repartia de la següent manera: un 27,7% tenia menys de 18 anys, un 8,5% entre 18 i 24, un 30,1% entre 25 i 44, un 22,7% de 45 a 60 i un 11% 65 anys o més.
L'edat mediana era de 35 anys. Per cada 100 dones de 18 o més anys hi havia 85,9 homes.
La renda mediana per habitatge era de 34.130 $ i la renda mediana per família de 41.544 $. Els homes tenien una renda mediana de 26.659 $ mentre que les dones 21.768 $. La renda per capita de la població era de 15.224 $. Entorn del 9,8% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Newberry». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Newberry». American Fact Finder. Oficina del Cens dels Estats Units, 12-01-2010.
# Clive Granger

Sir Clive William John Granger (Swansea, 1934 - La Jolla, 2009) fou un economista i professor universitari gal·lès guardonat amb el Premi del Banc de Suècia de Ciències Econòmiques en memòria d'Alfred Nobel l'any 2003.

## Biografia

Va néixer el 4 de setembre de 1934 a la ciutat de Swansea, població situada al sud de Gal·les. De ben petit es traslladà a la població de Lincoln, però durant la Segona Guerra Mundial s'instal·là a Cambridge. A l'acabar la guerra es traslladà a la ciutat de Nottingham, estudiant en la universitat d'aquesta ciutat, on es graduà l'any 1955 i realitzant el doctorat el 1959. Aquell mateix any es traslladà fins a la Universitat de Princeton per ampliar els coneixements, i el 1966 va esdevenir professor a la Universitat de Nottingham. El 1974 s'establí a San Diego (EUA), esdevenint professor de la universitat d'aquesta ciutat.
L'any 2005 fou nomenat Cavaller per part de la reina Elisabet II del Regne Unit.

## Recerca econòmica

Interessat en els camps de la demografia, prospecció econòmica, economia financera i la teoria econòmica essencial, ha destacat en el camp de l'anàlisi temporal i desenvolupant el concepte de cointegració. Desenvolupà, així mateix, el model anomenat Casualitat de Granger, que mitjançant l'ús d'un test aconsegueix comprovar si els resultats d'una variable serveixen per predir una altra variable, alhora d'observar la seva capacitat unidireccional o bidireccional.
L'any 2003 fou guardonat amb la meitat del Premi del Banc de Suècia de Ciències Econòmiques per la seva recerca sobre els mètodes d'analitzar sèries temporals econòmiques amb un camp comú, i que ell denominà cointegració. L'altra meitat del premi recaigué en Robert F. Engle pels seus mètodes d'anàlisis de sèries temporals econòmiques amb volatilitat variable en el temps, model que ell anomenà ARCH.

## Obra seleccionada

* 1964: Spectral Analysis of Economic Time Series. Princeton University Press. Conjuntament amb M. Hatanaka.
* 1966: "The typical spectral shape of an economic variable". Econometrica 34: 150-161.
* 1969: "Investigating causal relations by econometric models and cross-spectral methods". Econometrica 37: 424-438.
* 1969: "The combination of forecasts". Operations Research Quarterly 20: 451-468. Conjuntament amb J. Bates.
* 1974: "Spurious regressions in econometrics". Journal of Econometrics 2: 111-120.
* 1977: Forecasting Economic Time Series. Academic Press.
* 1980: "An introduction to long-memory time series models and fractional differencing". Journal of Time Series Analysis 1: 15-30. Conjuntament amb R. Joyeux.
* 1987: "Co-integration and error-correction: Representation, estimation and testing". Econometrica 55: 251-276. Conjuntament amb Robert F. Engle.

## Enllaços externs

* (anglès) Pàgina personal Arxivat 2008-12-03 a Wayback Machine.
* «Clive Granger» (en anglès). The Nobel Prize. The Nobel Foundation.
# Pal·ladi

«Pal·ladi o palladius» té aquests significats:
* Pal·ladi (element), element químic
* Pal·ladi natiu, mineral
* Pal·ladi (estàtua), representació en fusta de Pal·les Atenea que suposadament havia caigut del cel a Atenes o a Troia
* Biografies:
** Rutili Taure Emilià Pal·ladi, escriptor romà d'agricultura del segle IV
** Pal·ladi (historiador), historiador del monaquisme primitiu del segle IV
** Pal·ladi de Síria, asceta sirià
** Pal·ladi d'Embrun, bisbe francès, patró de Camprodon
** Pal·ladi d'Escòcia, bisbe que predicà a Irlanda i Escòcia al segle V
** Pal·ladi de Methone, sofista i retòric grec del segle IV
** Pal·ladi (poeta), poeta menor de l'antiga Roma
** Pal·ladi d'Helenòpolis o Pal·ladi de Glàcia, escriptor i eclesiàstic grec, bisbe d'Helenòpolis i Aspona dels segles IV i V
** Pal·ladi (metge), metge alexandrí de data incerta (segle IV al X)
** Pal·ladi de Suedra, bisbe de Suedra
** Andrea Palladio, arquitecte italià del segle XVI
Viccionari
# Supercèl·lula

«supercèl·lula» té aquests significats:
* Supercèl·lula (meteorologia), un tipus de tempesta en meteorologia
* Supercèl·lula (cristall), en cristal·lografia, una unitat d'un cristall repetida
# Txètxia

La txèxia és un barret masculí de Tunísia de la família de la boina. Consisteix en un casquet en forma de mig cilindre de color vermell o de vegades negre fet de llana de manera artesana. D'origen andalusí, antigament es portava envoltat d'un turbant i en la contemporaneïtat té un ús cerimonial o associat a la tercera edat. La seva elaboració queda restringida a gremis professionals de difícil entrada, tot i que proliferen les còpies de mala qualitat, sovint destinades a turistes, manufacturades en petits tallers.

## Referències

* ↑ Mika Ben Miled, Chéchia, le bonnet de feutre méditerranéen, Carthage, Cartaginoiseries, 2010 (ISBN 9789973704153)
# Baviera-Landshut

Baviera-Landshut fou una línia de ducs de Baviera. La primera vegada va sorgir per divisió de la Baixa Baviera el 1353 i va durar fins a la partició de 1392. Els ducs foren:
* 1353-1375 : Esteve II
* 1375-1392 : Esteve III, Frederic i Joan II, junts
El 1392 els tres es van repartir el ducat i va sorgir una nova línia (amb un domini considerablement més reduït) de Baviera-Landshut, que va existir fins al 1445 quan va passar a Baviera-Ingolstadt. Els ducs foren:
* Frederic 1392-1393
* Enric XVI o IV (fill) 1393-1445
# Kráľovce

Kráľovce és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1388.
# Miklós Zrínyi

Miklós Zrínyi (en croata: Nikola Šubić Zrinski; en hongarès: Zrínyi Miklós, en català Nicolau Zrinski o Zrinyi) (Zrin, a Croàcia, 1508 - Szigetvar 7 de setembre de 1566) fou un noble d'origen croat que va servir als Habsburg. Descendia del llinatge croata dels Šubić, que des de 1347 s'anomenaven comtes de Zrin (pel castell actual de Zrin).
Es va distingir al setge de Viena del 1529. El general Kazianer, al servei de l'emperador Ferran I d'Àustria, acusat d'alta traïció, s'havia refugiat al castell de Kostajnica i va voler convèncer a Nicolau i al seu germà Joan de passar-se també al bàndol otomà, però Nicolau el va matar el 27 d'octubre de 1539. El 1542 va salvar de la derrota l'exèrcit imperial a Pest quan va anar en el seu ajut amb 400 croates. Aquest mateix any fou nomenat ban de Croàcia i Esclavònia. En reconeixement dels serveis, Ferran I li va atorgar el comtat de Međimurje al nord de Croàcia, amb el castell de Čakovec.
El 1543 es va casar amb Katarina Frankopan, filla d'un ban de Croàcia, amb la que va tenir nombrosos fills, entre ells el seu successor Juraj Zrinski. El mateix any va derrotar els otomans a la batalla de Somlyó. El 1556 va aconseguir rebutjar als otomans que assetjaven Szigetvár per mitjà d'un atac a la ciutat de Babócsa juntament amb Tomas Nádasdy. El 1561 fou ascendit a Tresorer reial i dos anys més tard a comandant suprem de les tropes imperials de la riba dreta del Danubi.
Al morir la seva primera muller es va casar el 1564 amb Eva von Rosenberg, de la que va néixer el seu fill Joan Zrinski de Seryn. Poc després del casament va haver de marxar al sud on va derrotar els turcs a Szeged. Després de la mort de l'emperador Ferran I, va aconsellar al seu successor, Maximilià II, que deixés de pagar tribut a l'Imperi Otomà, per la qual cosa el sultà Solimà el Magnífic el va voler castigar i el 6 d'agost de 1566 va començar el setge de Szigetvár. La nit del 5 al 6 de setembre va morir el sultà per causes naturals, però Zrínyi no va poder aprofitar aquest fet. El 7 de setembre de 1566 va fer una heroica sortida amb els soldats que li quedaven i van morir tots combatent. Nicolau, ferit greu, fou fet presoner i decapitat. Els otomans van posar el cap a la punta d'una llança que van clavar al campament i després la can enviar als imperials que la van enterrar al convent de Santa Elena a Senkovec, prop de Čakovec.
A Zrínyi se'l considera heroi nacional a Croàcia i Hongria. En el centre de Zagreb hi ha un parc que porta el seu nom.

## Bibliografia

* Szász, E. (2005). Magyarország Képes Történelmi Atlasza. Budapest, Hongria: Liliput Kiadó.
* Bertényi, I., Diószegi, I., Horváth, J., Kalmár, J. y Szabó P. (2004). Királyok Könyve. Magyarország és Erdély királyai, királynői, fejedelmei és kormányzói. Budapest, Hongria: Helikon Kiadó.
# Niedermayrita

La niedermayrita és un mineral de la classe dels sulfats. Anomenat per Gerhard Niedermayr, mineralogista, del Museu d'Història Natural de Viena, Àustria; conegut pel seu extens treball en minerals de tipus alpí com ara la carintita, el quars i algunes gemmes. Es troba relacionat estructuralment amb la cristalita i la campigliaïta. És l'anàleg de cadmi de la campigliaïta.

## Classificació

Segons la classificació de Nickel-Strunz, la niedermayrita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: langita, posnjakita, wroewolfeïta, spangolita, ktenasita, torreyita, christelita, devil·lina, campigliaïta, serpierita, ortoserpierita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, felsőbányaïta, lawsonbauerita, mooreïta, namuwita, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Característiques

La niedermayrita és un sulfat de fórmula química CdCu₄(SO₄)₂(OH)₆·4H₂O. Cristal·litza en el sistema monoclínic.

## Formació i jaciments

A la localitat tipus es va descriure en marbres bretxificats associada a esfalerita, pirita, hawleyïta, greenockita, galena i calcopirita.

## Referències

* ↑ «Niedermayrite» (en anglès). Mindat. [Consulta: 7 novembre 2015].
# René Primevère Lesson

    Aquest autor és citat en taxonomia animal amb el nom «Lesson».
René Primevère Lesson o René-Primevère Lesson (Rochefort (Charente Marítim), 20 de març del 1794 - 28 d'abril del 1849) fou un cirurgià, botànic i naturalista francès.
Estudià a Rochefort, i a l'edat de setze anys, entrà a l'Escola Mèdica Naval. Serví a l'armada francesa durant les guerres napoleòniques; el 1811 esdevingué tercer cirurgià de la fragata Saal i el 1813 segon cirurgià de la Regulus.
Serví com a cirurgià en el viatge al voltant del món de La Coquille (1822-1825) i fou el responsable de col·leccionar els exemplars d'història natural amb el seu company cirurgià Prospère Garnot. Fou el primer naturalista a veure ocells del paradís vius a les Moluques i Nova Guinea.
Després de tornar a París, passà set anys preparant la secció de zoologia vertebrada de l'expedició realitzada, Voyage au tour du monde sur La Coquille (1826-39). Durant aquest temps també realitzà les obres Manuel d'Ornithologie (1828), Traité d'Ornithologie (1831), Centurie Zoologique (1830-32), i Illustrations de Zoologie (1832-35). També realitzà diverses monografies sobre els colibrís i un llibre sobre els ocells del paradís.
Utilitzà la seva experiència com a cirurgià de bord per publicar l'obra de dos volums Manuel d'Histoire Naturelle Médicale et de Pharmacologie (1833), com un manual per als cirurgians navals.
El 1832 esdevingué farmacèutic en cap designat de l'armada francesa a Rochefort.

## Referències

* ↑ «René Primevère Lesson, National Portrait Gallery». [Consulta: 23 abril 2019].

## Vegeu també

* Coccycua
# Pal·ladi (poeta)

Pal·ladi, en llatí Palladius, en grec antic Παλλάδιος, va ser un poeta menor romà, de vegades confós amb Rutili Taure Emilià Pal·ladi, escriptor d'agricultura i amb el retòric Pal·ladi de Methone o també amb un retòric gal de nom Pal·ladi.
Per una inscripció es dedueix que era fill d'un retòric o almenys d'una família de retòrics, i ell mateix va ser retòric inicialment però ho va deixar per dedicar-se a l'activitat publica i va exercir com a prefecte i algun altre càrrec a la ciutat i el port d'Òstia. És potser el mateix Pal·ladi que menciona Sidoni Apol·linar.
Va deixar diverses composicions poètiques.

## Referències

* ↑ 10.Palladius Poeta a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 98
Viccionari